પ્રાપ્ત માહિતી અનુસાર અા અંગેની વિગત એવી છે કે સુરેન્દ્રનગર જિલ્લા પોલીસવડાને બાતમી મળી હતી કે પંજાબ પાસિગની એક ટ્રક વિદેશી દારૂનો જંગી જથ્થો ભરી અમદાવાદ-રાજકોટ હાઈ‍વે પરથી મોડીરાતે પસાર થવાની છે. અા બાતમીના અાધારે એલસીબીએ હાઈવે પર વોચ ગોઠવી હતી. દરમિયાનમાં રાતે શકમંદ હાલતમાં એક ટ્રક પસાર થતાં પોલીસે તેનો પીછો કરી પાણશીણા નજીક ટ્રકને ઝડપી લીધી હતી. પોલીસે ટ્રકની તાડપતરી ખોલી ઝડતી કરતાં અા ટ્રકમાંથી વિદેશી દારૂની ભરેલી ૮૦૦ પેટી મળી અાવી હતી. પોલીસે ગુરપ્રીત મજદી અને સંતોષ નાઈ નામના બે બુટલેગરોની ધરપકડ કરી સઘન પૂછપરછ શરૂ કરી હતી.